Tangla :  दुलाराय हादोरजों लोगोसे राज्योनि दाब दाब जायगायाव हान्था मेला बिफाना जाबसिननाय गोदान मथर गारि आइन 2019 खौ सांग्रांथि जाना गारि सालायनाय , जाब्रबथाइनि अन्जिमा खमायलांनाय , गारि सारायगिरिखौ साग्रिद खालामनाय थांखियै भेरगाव महकुमा पुलिस ( Bhergaon Sub divisional police ) बिफाना टंला टाउनाव मोनसे सांग्रांथियारि हाबाफारि लायो । रायदावनो गोनां दि 1 सेप्टेमबर निफ्राय गोदान मथर गारि आइन जाबसिन्नायनि गोबां सिफायग्रानि गेजेराव गिलिर बिबांनि जुरिमाना फोनांनायाव जेंनायाव भुगिनांनो गोनां जादों । मथर गारि आइनखौ सिफायग्रानि फ्राय रां खाजोना ( Tax ) बोखांनाया जोंनि खामानि नङा , सुबुंनि रैखाथि होनायासो जोंनि गिबि बिबान होन्ना बुङो भेरगाव महकुमा पुलिस बिबान गोरा निर्मल घष बिथांआ बुंबावो । ट्रफिक पुलिस बिफाना गारि सालायगिरि फोरखौ मोनबो साजा फोनांङाखैमोन । लामा थाबायग्रा ( Commuter's ) खौ ट्रफिक आइनखौ मानिनानै सोलिनो खावलायो । ट्रफिक आइन मानिनानै सोलिनाय साफ्रोमबो गारि सालायगिरिखौ बारसे गलाप बिबार रानहोनानै गासैबो हेल्मेट गानहोना सालायनो बुंङो । राज्योआव सोलिबाय थानाय मा देबी दुर्गा फुजानि समाव ट्रफिक पुलिस हान्जाया सिट बेल्ट खायै , मबाइलाव खोथा रायज्लायना गारि सालायोब्ला , जो लोंनानै गारि सालायोब्ला , साथाम गाखोग्रा आरो हेल्मेट गानालासे गारि सालायगिरिखौ गोख्रों नोजोर लाखिनाय जागोन होन्ना फोरमायदों ।   
अदालगुरि जिलायाव लामानि रैखाथि आरो मथर गारि आइननि सायाव सांग्रांथियारि हाबाफारि